Megareo

Na mitoloxía grega, Megareo foi un fillo de Poseidón e Enope (filla de EpopeoHixino: Fillos de Neptuno: ... Megareo, de Énope, filla de Epopeo (Fábulas 157). e Antíope), nado en Onquesto (na Beocia). Outras fontes fano fillo de Apolo.

Crese que a súa esposa foi Mérope, que lle deu varios fillos. Entre estes destacan Timalco e Evipo, e segundo outra tradición, HipómenesHixino: [Atalanta] "ó fin foi vencida por Hipómenes, fillo de Megareo e de Mérope" (Fábulas 185), se ben Pseudo-Apolodoro di que Megareo era fillo de Hipómenes (Biblioteca mitológica III, 15, 8).. Timalco morreu a mans de Teseo. Evipo morreu devorado polo León de Citerón, e Megareo ofreceu ceder o reino e a man da súa filla Evecme a quen conseguise matar o león, cousa que puido lograr Alcátoo (ou Alcatos, fillo de Pélope), quen o sucedeu no trono. E Hipómenes venceu a Atalanta nunha carreira e casou con elaOvidio: Metamorfosis X, 560ss.. 

O rei de Nisa, chamado Niso, chamouno na súa axuda cando foi atacado por MinosA esposa de Niso, Abrota, era irmá de Megareo, segundo Plutarco.. Niso foi derrotadoNiso era invencible grazas a un guecho de pelo vermello ou púrpura oculto entre a súa cabeleira branca. Pero a filla, Escila, namorouse de Minos (instigada por Afrodita) e traizoou ó pai, cortándolle o guecho de pelo mentres durmía. Só así puido ser derrotado (Ovidio VIII, 8-94). e Megareo morreu na batalla, pero, cando Alcátoo recuperou e reconstruíu a cidade, bautizouna co nome de MégaraPausanias: Descrición de Grecia, I, 39, 5; Graves, px. 339..

Non obstante existe outra tradición, procedente da cidade de Mégara, que nega que fose conquistada"'Os megarenses, no seu intento de borrar da acordanza como Minos capturou a súa cidade e para suxerir que ó rei Niso lle sucedeu pacificamente o seu xenro Megareo..." (Graves, px. 439).. Segundo esta versión, Megareo casou con Ifínoe, filla de Niso, e sucedeu a este no trono normalmente. Do mesmo xeito, Alcátoo sucedeu a Megareo ó casar coa filla deste, Evecme.

Robert Graves afirma que Megareo está enterrado na subida á Acrópole de MégaraGraves, px. 440..

 Notas 

 Véxase tamén 
 Bibliografía 






Categoría:Homes na mitoloxía grega